|  |  |  |  |  |  |
| --- | --- | --- | --- | --- | --- |
|  |  | | |  | |
|  | | **REPUBLIKA HRVATSKA** |  | |

**FOND ZA ZAŠTITU OKOLIŠA I ENERGETSKU UČINKOVITOST**

**UPUTE JLP(R)S ZA PROVOĐENJE PROGRAMA**

**POVEĆANJA ENERGETSKE UČINKOVITOSTI OBITELJSKIH KUĆA**

1. **POSTUPAK PROVOĐENJA PROGRAMA**

**Dijagram provođenja Programa povećanja energetske učinkovitosti obiteljskih kuća** - Prilog 1.

1. **JAVLJANJE NA JAVNI POZIV FONDA**

Javni poziv Fonda objavljen 26.03.14. otvoren je do iskorištenja raspoloživih sredstava ili do konca 2014. godine.

JLP(R)S:

* može se prijaviti na Javni poziv
* ako nema duga prema Poreznoj upravi,
* ako uredno izvršava obveze prema svojim ugovorima s Fondom i
* ako ne provodi program istovjetan programu Javnog poziva prema ranije sklopljenom ugovoru s Fondom, tj. može se prijaviti tek nakon ostvarenja istog ili odustajanja od njegovog daljnjeg provođenja, a
* treba dostaviti prijavu/ponudu
* koja sadrži samo
* popunjen i ovjeren prijavni obrazac u elektroničkom (Excel dokument na CD-u) i tiskanom obliku,
* izvadak iz proračuna s naznakom stavke na kojoj su osigurana vlastita sredstva ili Izjavu da će vlastita sredstva osigurati rebalansom istog i
* Potvrdu Porezne uprave,
* u što kraćem vremenu nakon objave Javnog poziva jer se iste razmatraju
* prema datumu i vremenu njihovog zaprimanja u poštanskom uredu ili urudžbenom zapisniku Fonda,
* do utroška raspoloživih sredstava ili do isteka 2014. godine.

1. **DONOŠENJE ODLUKE FONDA**

Fond

* donosi odluku o odabiru korisnika u roku od 45 dana od zaprimanja ponude, kojom odobrava do 1.000.000 kn po Programu, što se mora povući u godini dana, bez mogućnosti produljenja i
* dostavlja istu odabranim JLP(R)S preporučenom poštom, koje su dužne u daljnjem roku od 30 dana:
* zatražiti suglasnost Fonda za tekst svog Natječaja za fizičke osobe,
* objaviti isti te
* o tome Fondu dostaviti dokaze, što je preduvjet je za sklapanje ugovora s Fondom, u protivnom gubi pravo na odobrena sredstva Fonda, koja će se dodijeliti slijedećoj prihvatljivoj nerazmatranoj ponudi iz Upisnika o zaprimanju ponuda.

Ukoliko se u roku od 6 mjeseci od sklapanja Ugovora s Fondom utvrdi da je interes fizičkih osoba manji od 30% predviđenog, Fond zadržava pravo

* izmjene odluke radi usklađenja iznosa odobrenih sredstava s istim i
* dodjele razlike sredstava slijedećoj prihvatljivoj nerazmatranoj ponudi iz Upisnika o zaprimanju ponuda.

1. **PROVOĐENJE JAVNOG NATJEČAJA JLP(R)S ZA FIZIČKE OSOBE**

JLP(R)S mora

* promicati Program u lokalnim medijima, pri čemu svi promotivni materijali moraju uz znak Fonda imati i izjavu ''Program sufinancira Fond za zaštitu okoliša i energetsku učinkovitost'' i
* objaviti Javni natječaj za fizičke osobe u roku od 30 dana od zaprimanja navedene obavijesti Fonda, kako ne bi izgubila pravo na odobrena sredstva Fonda.

JLP(R)S može objavljivati više Javnih natječaja za fizičke osobe za provođenje Programa po ovom Javnom pozivu.

JLP(R)S odlučuje i u Javnom natječaju određuje hoće li opravdane troškove sufinancirati:

* izvođaču **Vrijednosnim kuponom** (Prilog 2), sukladno neobveznom predlošku **Pravilnika za provedbu Programa povećanja energetske učinkovitosti obiteljskih kuća** (Prilog 3) ili
* fizičkoj osobi.

Fizička osoba dužna je na Javni natječaj JLP(R)S dostaviti:

* cjelovito ispunjen i potpisan **Prijavni obrazac** (Prilog 5),
* potvrdu o prebivalištu na adresi obiteljske kuće u kojoj se Projekt provodi, a koja se nalazi na području JLP(R)S koja raspisuje Natječaj i
* dokaze da je obiteljska kuća u kojoj je kućanstvo u kojem se Projekt provodi:
* postojeća u smislu Zakona o gradnji (NN 153/13) i
* u njenom vlasništvu ili u vlasništvu člana/članova njene uže obitelji (ovjereni *ZK izvadak koji nije stariji od 30 dana od dana podnošenja ponude na Natječaj JLP(R)S*), koji je suglasan / su suglasni s provođenjem Projekta, te
* predračun sa specifikacijom svih radova i materijala.

Povjerenstvo JLP(R)S za pregled i ocjenjivanje prijava na natječaj za fizičke osobe dužno je

* obaviti terenski pregled prijavljenih kućanstava i izraditi **Zapisnik o pregledu obiteljske kuće** (Prilog 6),
* ocijeniti prijave koje nisu isključene iz postupka ocjenjivanja sukladno **Mjerilima/kriterijima za ocjenjivanje** (Prilog 7) te
* izraditi Zapisnik o otvaranju i ocjenjivanju prijava i Neslužbenu bodovnu listu te nakon isteka roka za žalbe i Zapisnik o konačnoj bodovnoj listi podnositelja prijave.

Izvršno tijelo JLP(R)S na temelju navedenog Zapisnika o konačnoj bodovnoj listi donosi **Zaključak o utvrđivanju bodovne liste i odabiru korisnika sufinanciranja**, koji dostavlja fizičkim osobama i Fondu u roku od 7 dana od dana donošenja istog.

Fizička osoba dužna je u roku 60 dana od zaprimanja navedenog Zaključka dostaviti JLP(R)S projekt rekonstrukcije postojeće zgrade – u protivnom gubi pravo na odobrena sredstva, a JLP(R)S dužna je u daljnjem roku od 15 dana s fizičkom osobom sklopiti **Ugovor o međusobnim pravima i obvezama u svezi sufinanciranja troškova provedbe mjera povećanja energetske učinkovitosti obiteljskih kuća** (Prilog 8).

Izvođač radova ili fizička osoba, ovisno kako je Javnim natječajem JLP(R)S određeno, nakon izvršenih radova, dostavlja JLP(R)S **Zahtjev za isplatom iznosa sufinanciranja** (Prilog 9) s računom, Vrijednosnim kuponom (ako je predviđen Javnim natječajem), dokazom o sukladnosti ugrađene opreme s tehničkim propisima, dokazom o ovlaštenju izvođača radova, Izjavom izvođača o jamstvenom roku za izvedene radove na minimalno 2 godine i za opremu na rokove koji nisu kraći od rokova koje daje dobavljač opreme..

JLP(R)S

* osigurava stručni nadzor izvedenih radova i ugrađene opreme,
* isplaćuje svoj udio izvođaču radova ili fizičkoj osobi i
* dostavlja Fondu jedan ili više **Zahtjeva za isplatu sredstava Fonda** (Prilog 10) s priloženim:

1. računima izvođača radova u izvorniku (originalu) ili preslici, koja na prednjoj stranici ima izjavu: ‘’Preslika je istovjetna izvorniku koji se nalazi u poslovnim knjigama JLP(R)S, ovjerenu imenom, prezimenom, nazivom radnog mjesta, žigom i potpisom ovlaštene osobe JLP(R)S,
2. **Zapisnikom o ugrađenoj opremi i izvedenim radovima** (Prilog 11) i
3. dokazima o isplati udjela JLP(R)S izvođačima radova ili fizičkim osobama (Izvod s računa JLP(R)S).
4. preslika zapisnika o energetskom pregledu
5. preslika energetskog certifikata
6. završno izvješće nadzornog inženjera

Fond isplaćuje svoj udio JLP(R)S u roku od 30 dana od dana zaprimanja navedenog Zahtjeva, a JLP(R)S dužna je isplatiti udio Fonda fizičkim osobama u daljnjem roku od 15 dana i dostaviti Fondu dokaze o istom (Izvod/e s računa JLP(R)S).

JLP(R)S

* dužna je u roku od 60 dana od završetka Programa dostaviti Fondu
* **Završno izvješće o ostvarenju Projekta povećanja energetske učinkovitosti obiteljskih kuća** (Prilog 12) i
* dokaze o isplati udjela Fonda fizičkim osobama (Izvod/e s računa JLP(R)S),
* **nakon čega se može ponovo javiti na ovaj Javni poziv, prije iskorištenja raspoloživih sredstava po istom i prije isteka 2014. godine, ili na jedan od slijedećih, obzirom da će se predmetni program provoditi do 2020. godine.**

Klasa: 310-34/14-03/5

Ur.broj: 563-04-1/72-14-

Zagreb, 17. travnja 2014.

Fond za zaštitu okoliša i energetsku učinkovitost

10000 Zagreb, Ksaver 208

DIREKTOR

Sven Müller, dipl.ing.građ.

1. **NAPOMENA**

JLP(R)S mogu koristiti

1. svoje dokumente za provođenje Natječaja za fizičke osobe, ako ih već imaju, uz obvezu njihovog usklađenja s uvjetima Javnog poziva Fonda ili
2. priložene.

Prilozi:

1. Dijagram provođenja Programa povećanja energetske učinkovitosti obiteljskih kuća
2. Vrijednosni kupon
3. Pravilnik za provođenje Programa povećanja energetske učinkovitosti obiteljskih kuća
4. Tekst Natječaja JLP(R)S za fizičke osobe
5. Prijavni obrazac fizičke osobe
6. Zapisnik o provedenom pregledu obiteljske kuće
7. Mjerila/kriteriji za ocjenjivanje
8. Ugovor o provedbi Programa povećanja energetske učinkovitosti obiteljskih kuća
9. Zahtjev za isplatu iznosa sufinanciranja
10. Zahtjev za isplatu sredstava Fonda
11. Zapisnikom o ugrađenoj opremi i izvedenim radovima
12. Završno izvješće o ostvarenju Programa povećanja energetske učinkovitosti obiteljskih kuća
13. Ocjenjivanje i razvrstavanje županija prema razvijenosti (MRRFEU – URR od 27.12.13.)
14. Ocjenjivanje i razvrstavanje jedinica lokalne samouprave prema razvijenosti (MRRFEU – URR od 27.12.13.)